stanford-oval/wikipedia huggingface dataset:
หีบแฟรงค์

| หีบแฟรงค์ |
| --- | --- |
ด้านหลังและฝาของหีบแฟรงค์
ปี: คริสต์ศตวรรษที่ 8
หมวดหมู่: ศิลปะแองโกล-แซ็กซอน
ประเภท: งานแกะสลัก
สื่อ: กระดูกวาฬ
มิติ: 10.9 cm × 19 cm × 22.9 cm (4.3 นิ้ว × 7.5 นิ้ว × 9.0 นิ้ว)
สถานที่: พิพิธภัณฑ์บริติช ลอนดอน
หีบแฟรงค์ (อังกฤษ: Franks Casket หรือ Auzon Runic Casket) เป็นหีบที่สลักจากกระดูกวาฬของสมัยแองโกล-แซ็กซอน ที่ในปัจจุบันเป็นของพิพิธภัณฑ์บริติช, ลอนดอน, อังกฤษ หีบแน่นไปด้วยลวดลายสลักด้วยมีดแซะเป็นฉากเรื่องราวแบบงานสลักนูนราบสองมิติ พร้อมด้วยคำจารึกส่วนใหญ่ที่เป็นอักษรรูนส์ การตีความหมายของภาพและอักษรจารึกยังคงเป็นเรื่องที่ศึกษากันอยู่อย่างลึกซึ้ง แต่โดยทั่วไปแล้วเชื่อกันว่ามีที่มาจากนอร์ทธัมเบรีย หีบแฟรงค์เป็นงานชิ้นที่มีความสำคัญในการทำความเข้าใจถึงวัฒนธรรมแองโกล-แซ็กซอนตอนต้น
หัวข้อและที่มาของภาพสลักบนหีบแตกต่างกันไป ที่รวมทั้งภาพคริสเตียนภาพหนึ่ง “การชื่นชมของแมไจ” และ ภาพที่มาจากประวัติศาสตร์โรมัน (จักรพรรดิไททัส) และ ตำนานเทพโรมัน (รอมิวลุส และรีมุส) และภาพจากตำนานของชนพื้นเมืองเจอร์มานิค: ตำนานเจอร์มานิคเกี่ยวกับเวย์แลนด์ช่างตีเหล็ก, ฉากจากตำนานซิเกิร์ด และตำนานจากตอนที่หายไปของตำนานเกี่วยกับอยิลลัซน้องชายของเวย์แลนด์ช่างตีเหล็ก คำจารึก “แสดงถึงความสามารถทางภาษาและอักขระ แม้ส่วนใหญ่จะเขียนโดยใช้ภาษาอังกฤษเก่าและอักษรรูนส์ ขณะที่ยังเขียนเป็นภาษาละติน” บ้างก็เขียนกลับหัวกลับหางหรือจากขวาไปซ้าย จะเห็นได้ชัดว่าเป็นลักษณะของหีบเป็นงานที่เลียนแบบงานหีบสลักงาช้างของยุคโบราณตอนปลายของเบรสเชีย เช่นเดียวกับหีบโวโรลีซึ่งเป็นงานของไบแซนไทน์ที่แผลงมาจากศิลปะคลาสสิกที่สร้างราว ค.ศ. 1000
ดูเพิ่ม

ศิลปะแองโกล-แซ็กซอน
แหล่งข้อมูลอื่น

The Franks Casket (British Museum page)
Alfred Becker, Webseite zu Franks Casket
Austin Simmons, The Cipherment of the Franks Casket Simmons' theory, with the best images เก็บถาวร 2012-03-03 ที่ เวย์แบ็กแมชชีน
หูชั้นกลางอักเสบ

| หูชั้นกลางอักเสบ Otitis media |
| --- | --- |

A bulging tympanic membrane which is typical in a case of acute otitis media
สาขาวิชา: Otorhinolaryngology
อาการ: Ear pain, fever, hearing loss
ประเภท: Acute otitis media, otitis media with effusion, chronic suppurative otitis media
สาเหตุ: Viral, bacterial
ปัจจัยเสี่ยง: Smoke exposure, daycare
การป้องกัน: Vaccination, breastfeeding
ยา: Paracetamol (acetaminophen), ibuprofen, benzocaine ear drops
ความชุก: 471 million (2015)
การเสียชีวิต: 3,200 (2015)
หูชั้นกลางอักเสบ (อังกฤษ: otitis media) คือกลุ่มของโรคที่เกิดมีการอักเสบขึ้นในหูชั้นกลาง แบ่งออกเป็นชนิดเฉียบพลันและชนิดเรื้อรัง หูชั้นกลางอักเสบเฉียบพลันมักเกิดขึ้นเมื่อมีการติดเชื้อเกิดขึ้นในทันที ส่วนใหญ่จะมีอาการปวดหูร่วมด้วย ในผู้ป่วยเด็กเล็กอาจแสดงอาการเป็นอาการชอบดึงหู ร้องไห้บ่อย นอนไม่หลับ อาจมีอาการกินได้น้อยหรือมีไข้ร่วมด้วยได้
แหล่งข้อมูลอื่น

| --- | --- |
การจำแนกโรค: DICD-10: H65-H67 ICD-9-CM: 017.40, 055.2, 381.0, 381.1, 381.2, 381.3, 381.4, 382 MeSH: D010033 DiseasesDB: 29620
ทรัพยากรภายนอก: MedlinePlus: 000638 eMedicine: emerg/351  ent/426 complications, ent/209 with effusion, ent/212 Medical treat., ent/211 Surgical treat. ped/1689
วิกิมีเดียคอมมอนส์มีสื่อเกี่ยวกับ Otitis media
Neff MJ (June 2004). "AAP, AAFP, AAO-HNS release guideline on diagnosis and management of otitis media with effusion". Am Fam Physician. 69 (12): 2929–31. PMID 15222658.
Secretory otitis media (Ear disorder) ที่สารานุกรมบริตานิกา
Otitis media (Pathology) ที่สารานุกรมบริตานิกา
| --- | --- |
ฐานข้อมูลการควบคุมรายการหลักฐาน: ประจำชาติ :  ลัตเวีย  ญี่ปุ่น  เช็กเกีย
ห้องเสียงสะท้อน

ในสื่อข่าวสาร คำว่า ห้องเสียงสะท้อน (อังกฤษ: echo chamber) เป็นคำเปรียบเทียบถึงห้องที่ออกแบบให้มีการสะท้อนเสียงกลับไปมา หมายถึงสถานการณ์ที่ข้อมูล ความคิด ความเชื่อหนึ่ง ๆ ถูกขยายหรือถูกสนับสนุนผ่านการสื่อสารและการทำซ้ำภายในระบบหนึ่ง ๆ ใน "ห้อง" นี้ แหล่งที่มาของข้อมูลนั้น ๆ มักไม่ถูกตั้งคำถาม มุมมองที่แตกต่างหรือท้าทายต่อข้อมูลเดิมมักถูกปิดกั้น หรือถูกนำเสนอน้อยกว่าข้อมูลที่สอดคล้องกัน
หุบเขามรณะ

หุบเขามรณะ (อังกฤษ: Death Valley) เป็นทะเลทรายอยู่ทางทิศตะวันตกเฉียงใต้ของสหรัฐอเมริกา บริเวณเขตแดนระหว่างรัฐแคลิฟอร์เนียกับรัฐเนวาดา เป็นสถานที่ที่มีอุณหภูมิถึง 49 องศาเซลเซียส และเป็นคล้ายกับเขาวงกต และแห้งแล้งทุรกันดาร แทบไม่มีฝนตกเลยในแต่ละปี หรือตกติดต่อกันถึง 1 เดือน และต่ำกว่าระดับน้ำทะเลถึง 86 เมตร
ในส่วนหนึ่งของหุบเขามรณะคือทะเลทรายโมฮาวี เต็มไปด้วยเกลือโซเดียมและบอแรกซ์ ความสำคัญทางธรณีวิทยาพบว่า หุบเขามีผิวหินเก่าแก่เป็นอย่างน้อย 1.7 พันล้านปี มีการแปรสภาพ จากทะเลโบราณตื้นเขิน เป็นตะกอนและการก่อตัวขึ้นของภูเขาไฟ ต่อมาเปลือกโลกดึงออกเป็นลุ่มน้ำและแห้งลง จนน้ำไหลซึมผ่านหายลงทะเลทรายท้ายที่สุดเกิด เบี่ยงเบนการพัดผ่านของกระแสลมจึงแห้งแล้งหนัก
สภาพภูมิอากาศ

| ข้อมูลภูมิอากาศของหุบเขามรณะ> เดือน | ข้อมูลภูมิอากาศของหุบเขามรณะ> ม.ค. | ข้อมูลภูมิอากาศของหุบเขามรณะ> ก.พ. | ข้อมูลภูมิอากาศของหุบเขามรณะ> มี.ค. | ข้อมูลภูมิอากาศของหุบเขามรณะ> เม.ย. | ข้อมูลภูมิอากาศของหุบเขามรณะ> พ.ค. | ข้อมูลภูมิอากาศของหุบเขามรณะ> มิ.ย. | ข้อมูลภูมิอากาศของหุบเขามรณะ> ก.ค. | ข้อมูลภูมิอากาศของหุบเขามรณะ> ส.ค. | ข้อมูลภูมิอากาศของหุบเขามรณะ> ก.ย. | ข้อมูลภูมิอากาศของหุบเขามรณะ> ต.ค. | ข้อมูลภูมิอากาศของหุบเขามรณะ> พ.ย. | ข้อมูลภูมิอากาศของหุบเขามรณะ> ธ.ค. | ข้อมูลภูมิอากาศของหุบเขามรณะ> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °F (°C) | 88 (31.1) | 97 (36.1) | 102 (38.9) | 111 (43.9) | 122 (50) | 128 (53.3) | 134 (56.7) | 127 (52.8) | 123 (50.6) | 113 (45) | 98 (36.7) | 88 (31.1) | 134 (56.7) |
| อุณหภูมิสูงสุดเฉลี่ย °F (°C) | 66.1 (18.94) | 73.5 (23.06) | 81.3 (27.39) | 89.8 (32.11) | 99.7 (37.61) | 109.4 (43) | 115.8 (46.56) | 113.9 (45.5) | 105.9 (41.06) | 92.8 (33.78) | 76.5 (24.72) | 65.1 (18.39) | 90.8 (32.67) |
| อุณหภูมิต่ำสุดเฉลี่ย  °F (°C) | 39.3 (4.06) | 46.0 (7.78) | 53.9 (12.17) | 61.6 (16.44) | 71.7 (22.06) | 80.8 (27.11) | 87.5 (30.83) | 85.5 (29.72) | 75.3 (24.06) | 61.6 (16.44) | 48.0 (8.89) | 38.1 (3.39) | 62.5 (16.94) |
| อุณหภูมิต่ำสุดที่เคยบันทึก °F (°C) | 15 (-9.4) | 26 (-3.3) | 26 (-3.3) | 39 (3.9) | 46 (7.8) | 54 (12.2) | 67 (19.4) | 65 (18.3) | 55 (12.8) | 37 (2.8) | 30 (-1.1) | 22 (-5.6) | 15 (−9.4) |
| หยาดน้ำฟ้า นิ้ว (มม) | 0.35 (8.9) | 0.42 (10.7) | 0.42 (10.7) | 0.12 (3) | 0.10 (2.5) | 0.05 (1.3) | 0.11 (2.8) | 0.14 (3.6) | 0.19 (4.8) | 0.13 (3.3) | 0.12 (3) | 0.18 (4.6) | 2.33 (59.2) |
แหล่งที่มา: http://www.wrcc.dri.edu
แหล่งข้อมูลอื่น

36°08′41″N 116°29′24″W﻿ / ﻿36.1448°N 116.4901°W﻿ / 36.1448; -116.4901
ห่านหัวลาย

| ห่านหัวลาย |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Anseriformes
วงศ์:: Anatidae
สกุล:: Anser
สปีชีส์:: A.  indicus
ชื่อทวินาม
Anser indicus (Latham, 1790)

Anser indicus
ห่านหัวลาย (อังกฤษ: Bar-headed goose; ชื่อวิทยาศาสตร์: Anser indicus) เป็นสัตว์ปีกจำพวกห่านชนิดหนึ่ง ในวงศ์ Anatidae
มีลักษณะทั่วไป คือ มีขนตามร่างกายเป็นสีเทาอ่อน ส่วนหัวมีสีขาวมีแถบสีดำพาดจากหางตาขึ้นไปที่กระหม่อม และมีแถบสีดำอีกเส้นหนึ่งที่ท้ายทอย อันเป็นที่มาของชื่อ คอสีเทาเข้มและมีแถบสีขาวตามแนวยาวของคอต่อกับสีขาวของหัว สีข้างเป็นลายขวางสีดำ หางสีขาวและตรงกลางคาดแถบสีเทา ปากสีส้มถึงเหลือง นิ้วสีเหลือง ตัวที่ยังโตไม่เต็มวัยมีสีเทาเช่นเดียวกับตัวที่โตเต็มวัย แต่บริเวณกระหม่อมและท้ายทอยเป็นสีดำตัดกับหน้าผากสีขาว หน้าและลำคอส่วนที่เหลือสีขาว สีข้างไม่มีลาย ลำตัวด้านล่างมีลายแต้มสีน้ำตาลแดง
มีการแพร่กระจายพันธุ์ในภูมิภาคเอเชียกลางในหลายประเทศ และในฤดูหนาวจะอพยพข้ามเทือกเขาหิมาลัยไปสู่ที่ราบลุ่มที่อบอุ่นกว่าในปากีสถานและอินเดีย โดยใช้เวลาเพียงไม่กี่ชั่วโมง ทำให้เชื่อกันว่าเป็นนกที่บินได้สูงที่สุดในโลก โดยเคยพบว่าบินได้สูงถึง 30,000 ฟุต (ประมาณ 9 กิโลเมตร) และสามารถบินได้สูงกว่านี้อีกเท่าตัว เพราะเลือดของห่านหัวลายสามารถดูดซับออกซิเจนได้ดีกว่านกชนิดอื่น ๆ จึงทำให้สามารถบินในระดับความสูงที่มีออกซิเจนเพียงเบาบางได้
ห่านหัวลาย มีพฤติกรรมมักรวมกันเป็นฝูงใหญ่ อาจถึงขั้นเป็นร้อยตัว ห่านหัวลายมักจะทำลายพืชไร่ชนิดต่าง ๆ ด้วยการกัดกินเป็นอาหาร เช่น ข้าวฟ่าง, ข้าวโพด โดยเฉพาะยอดอ่อน ออกหากินในเวลากลางคืน ขณะที่กลางวันจะนอนหลับพักผ่อน ด้วยการยืนนิ่ง ๆ ในแหล่งน้ำตื้น ๆ แพร่ขยายพันธุ์ด้วยการวางไข่ประมาณ 3-8 ฟองในรังใกล้ ๆ ทะเลสาบบนภูเขา
การจำแนกห่านชนิดนี้ออกจากห่านชนิดอื่นในสกุล Anser สามารถทำได้ง่าย โดยดูจากแถบสีดำบนหัว และมีขนสีซีดจางกว่าห่านชนิดอื่นในสกุลเดียวกัน
ห่านหัวลาย โดยปกติแล้ว ไม่ใช่นกประจำถิ่นของไทย แต่จะเป็นนกอพยพ ที่หาได้ยาก มีสถานะเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่าแห่งประเทศไทย พุทธศักราช 2535
แหล่งข้อมูลอื่น

ห่านหัวลาย จากช่อง 7
ข้อมูลที่เกี่ยวข้องกับ Anser indicus ที่วิกิสปีชีส์
หางโจว สปาร์ก

| --- | --- |

ชื่อย่อ: HZS
ฤดูกาลแรก: 2019
ลีก: โอเวอร์วอตช์ลีก
ดีวิชั่น: แปซิฟิก
ประวัติทีม: หางโจว สปาร์ก 2561–ปัจจุบัน
ที่ตั้ง:  หางโจว จีน
สี: ชมพู, น้ำเงิน, ขาว        
เจ้าของ: Bilibili
ประธาน: Youyou "So" Chen
แชมป์: 0
อันดับ 1 ลีก: 0
อันดับ 1 ดิวิชัน: 0
อันดับ 1 ช่วง: 0 ช่วง 1: — ช่วง 2: — ช่วง 3: —
เว็บไซต์: เว็บไซต์อย่างเป็นทางการ
หางโจว สปาร์ก (จีนตัวย่อ: 杭州闪电; จีนตัวเต็ม: 杭州閃電; พินอิน: Hángzhōu Shǎndiàn หางโจว ช่านเตี้ยน อังกฤษ: Hangzhou Spark) เป็นทีมกีฬาอีสปอร์ตโอเวอร์วอตช์สัญชาติจีน มีฐานอยู่ที่เมืองหางโจว มณฑลเจ้อเจียง ประเทศจีน ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแปซิฟิก ซึ่งทีมสปาร์กจะเข้าร่วมการแข่งขันในลีกฤดูกาล 2019 เป็นฤดูกาลแรก
ประวัติทีม

วันที่ 7 กันยายน 2561 แอคติเวชันบลิซซาร์ดประกาศว่า Bilibili ได้เข้าซื้อแฟรนไชน์สำหรับทีมในเมืองหางโจว เพื่อเข้าแข่งขันในโอเวอร์วอตช์ลีกฤดูกาลที่สอง วันที่ 15 พฤศจิกายน ทางทีมได้เปิดตัวชื่อทีมในนาม หางโจว สปาร์ก
อัตลักษณ์ทีม

วันที่ 15 พฤศจิกายน 2561 ทีมหางโจว สปาร์กได้เปิดตัวสัญลักษณ์ของทีมอย่างเป็นทางการ มีลักษณะเป็นรูปมือชี้ไปด้านหน้า โดยอ้างอิงมาจากมิซากะ มิโคโตะ ตัวละครหนึ่งในเรื่องเรลกัน แฟ้มลับคดีวิทยาศาสตร์
ทะเบียนรายชื่อ > บัญชีผู้เล่นปัจจุบัน

| หมายเลข | ชื่อวงการ | ชื่อจริง | ภูมิลำเนา | ตำแหน่ง | หมายเหตุการเปลี่ยนแปลง |
| --- | --- | --- | --- | --- | --- |
| 1 | Adora | คัง แจ ฮวาน (강재환) |  ชังวอน เกาหลีใต้ | เฟล็กซ์ |  เซ็นสัญญาเมื่อวันที่ 18 พฤศจิกายน 2561 |
| 3 | NoSmite | ช็อง ดา อุน (정다운) |  อุลซัน เกาหลีใต้ | แท็งก์ |  เซ็นสัญญาเมื่อวันที่ 17 พฤศจิกายน 2561 |
| 7 | Krystal | ไช่ ชื่อหลง (蔡世龙) |  ปักกิ่ง จีน | เฟล็กซ์ |  เซ็นสัญญาเมื่อวันที่ 21 พฤศจิกายน 2561 |
| 8 | Guxue | ชู๋ ชิวหลิง (徐秋林) |  หนานชง จีน | แท็งก์ |  เซ็นสัญญาเมื่อวันที่ 17 พฤศจิกายน 2561 |
| 10 | GodsB | คิม กย็อง โบ (김경보) |  อันซ็อง เกาหลีใต้ | ทำความเสียหาย |  เซ็นสัญญาเมื่อวันที่ 19 พฤศจิกายน 2561 |
| 11 | Ria | พัก ซ็อง วุก (박성욱) |  โซล เกาหลีใต้ | เฟล็กซ์ |  เซ็นสัญญาเมื่อวันที่ 18 พฤศจิกายน 2561 |
| 23 | BEBE | ยุน ฮุย ชาง (윤희창) |  แทกู เกาหลีใต้ | สนับสนุน |  เซ็นสัญญาเมื่อวันที่ 21 พฤศจิกายน 2561 |
| 24 | Revenge | อัน ฮย็อง กึน (안형근) |  โซล เกาหลีใต้ | สนับสนุน |  เซ็นสัญญาเมื่อวันที่ 20 พฤศจิกายน 2561 |
| 37 | iDK | พัก โฮ จิน (박호진) |  โซล เกาหลีใต้ | สนับสนุน |  เซ็นสัญญาเมื่อวันที่ 20 พฤศจิกายน 2561 |
| – | Bazzi | พัก จุง กี (박준기) |  โซล เกาหลีใต้ | ทำความเสียหาย |  เซ็นสัญญาเมื่อวันที่ 19 พฤศจิกายน 2561 |
ทะเบียนรายชื่อ > ทำเนียบหัวหน้าผู้ฝึกสอน

| ชื่อวงการ | ชื่อจริง | ภูมิลำเนา | ตำแหน่ง | เริ่ม | สิ้นสุด | ระยะเวลา | อ้างอิง | หมายเหตุ |
| --- | --- | --- | --- | --- | --- | --- | --- | --- |
| Mask | อี มู โฮ (이무호) | เกาหลีใต้ | หัวหน้า ผู้ฝึกสอน | 16 พฤศจิกายน 2561 | ยังอยู่ในตำแหน่ง |  |  |  |
| Sup7eme | ฮัน ซึง จุน (한승준) | เกาหลีใต้ | ผู้ช่วย ผู้ฝึกสอน | 16 พฤศจิกายน 2561 | ยังอยู่ในตำแหน่ง |  |  |  |
| YinDong | เกา หาง (高航) | จีน | ผู้ช่วย ผู้ฝึกสอน | 16 พฤศจิกายน 2561 | ยังอยู่ในตำแหน่ง |  |  |  |
ห่านเทาปากดำ

| ห่านเทาปากดำ |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Anseriformes
วงศ์:: Anatidae
สกุล:: Anser
สปีชีส์:: A.  cygnoides
ชื่อทวินาม
Anser cygnoides (Linnaeus, 1758)

ชนิดย่อย
 A. c. cygnoides (Linnaeus, 1758)   A. c. domesticus

การกระจายพันธุ์แสดงในสีส้ม ผสมพันธุ์วางไข่ (พื้นที่ภาคเหนือ) และอพยพหนีหนาว (พื้นที่ภาคใต้)
ชื่อพ้อง
 Anas cygnoid Linnaeus, 1758   Anas cygnoides Linnaeus, 1758 (การตรวจทาน)   Cycnopsis cygnoides (ผิดพลาด)   Cygnopsis cygnoides (Linnaeus, 1758)
Anser cygnoides
ห่านเทาปากดำ หรือ ห่านคอขาว (อังกฤษ: Swan goose) เป็นห่านขนาดใหญ่ มีน้ำหนักประมาณ 4-5 กิโลกรัม ลำตัวสีเทา ปากสีดำ เล็บสีดำ ลำคอยาว
มีการกระจายพันธุ์ในประเทศมองโกเลีย, เหนือสุดของประเทศจีน, และทางตะวันออกเฉียงใต้ของประเทศรัสเซียซึ่งเป็นแหล่งผสมพันธุ์วางไข่ และอพยพหนีหนาวไปภาคกลางและภาคตะวันออกของจีน เป็นพวกนกผลัดหลงในประเทศญี่ปุ่นและเกาหลี พบเห็นได้ยากในประเทศคาซัคสถาน, ลาว, ชายฝั่งไซบีเรีย, ไต้หวัน, ไทย และ อุซเบกิสถาน มีลักษณะคล้ายห่านบ้าน ซึ่งเป็นชนิดย่อยของห่านชนิดนี้ และถือเป็นต้นสายพันธุ์ของห่านบ้านในปัจจุบัน
ถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2546
แหล่งข้อมูลอื่น

BirdLife Species Factsheet.
หัวใจและไกปืน

| หัวใจและไกปืน |
| --- | --- |
ประเภท: แอ็คชั่น, ดราม่า
เขียนโดย: บทประพันธ์ วิศวนาถ
แสดงนำ: ละครโทรทัศน์ พ.ศ. 2541 อำพล ลำพูน ณัฐริกา ธรรมปรีดานันท์ ละครโทรทัศน์ พ.ศ. 2559 ปรีติ บารมีอนันต์   ณัฐชา เจกะ
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: พ.ศ. 2541 : 10 ตอน พ.ศ. 2559 : 12 ตอน
การผลิต
ผู้อำนวยการสร้าง: พ.ศ. 2541 :  บอร์ดคณะกรรมการพิจารณาการบริหารช่อง 7  พ.ศ. 2559 : พิชญ์ โพธารามิก ดร.โสรัชย์ อัศวประภา นวมินทร์ ประสพเนตร ซัง โด ลี
ความยาวตอน: พ.ศ. 2541 : 120 นาที พ.ศ. 2559 : 55 นาที
ออกอากาศ
เครือข่าย: ช่อง 7 (พ.ศ. 2541) ช่องโมโน 29 (พ.ศ. 2560)
ออกอากาศ: พ.ศ. 2541 : 8 ธันวาคม พ.ศ. 2541 – 19 มกราคม พ.ศ. 2542 พ.ศ. 2559 : 10 ตุลาคม พ.ศ. 2559–3 เมษายนพ.ศ. 2560
หัวใจและไกปืน (อังกฤษ: The Hitman Story) เป็นละครโทรทัศน์แนวแอ็คชั่น, ดราม่า สร้างจากบทประพันธ์ของ วิศวนาถ เจ้าของประพันธ์ หงส์เหนือมังกร และ มังกรเดียวดาย โดยถูกนำมาสร้างเป็นละครโทรทัศน์มาแล้ว 2 ครั้ง
ครั้งแรกเมื่อปี พ.ศ. 2541 โดย บริษัท เป่าจินจง จำกัด บทโทรทัศน์ มโน โชคแจ่มใส, คฑาหัสต์ บุษปะเกศ, นพพล โกมารชุน ผู้จัดละครและกำกับการแสดงโดย นพพล โกมารชุน นำแสดงโดย อำพล ลำพูน , ณัฐริกา ธรรมปรีดานันท์ ออกอากาศทุกวันจันทร์-อังคาร เวลา 20.20 - 22.20 ทางช่อง 7
ครั้งที่สองในปี พ.ศ. 2560 สร้างโดย บริษัท กลมกล่อม โปรดักชั่น จำกัด บทโทรทัศน์ พิง ลำพระเพลิง  ผู้จัดละคร นภัสกร มิตรเอม, ปิยธิดา มิตรธีรโรจน์ กำกับการแสดงโดย นภัสกร มิตรเอม นำแสดงโดย ปรีติ บารมีอนันต์, ณัฐชา เจกะ ออกอากาศทุกจันทร์-อังคาร เวลา 21.00 - 22.00 น. ทางช่องโมโน 29
รายชื่อนักแสดงในครั้งต่างๆ

| ปี | พ> ศ. 2541 | พ> ศ. 2560 |  |
| --- | --- | --- | --- |
| สถานีออกอากาศ | ช่อง 7 | ช่องโมโน 29 |  |
| ผู้จัดละคร | บริษัท เป่าจินจง จำกัด | กลมกล่อม โปรดักชั่น |  |
| บทโทรทัศน์ | มโน โชคแจ่มใส คฑาหัสต์ บุษปะเกศ นพพล โกมารชุน | พิง ลำพระเพลิง |  |
| ผู้กำกับการแสดง | นพพล โกมารชุน | นภัสรัญชน์ มิตรธีรโรจน์ |  |
| ราเชนทร์ ไกทอง | อำพล ลำพูน | ปรีติ บารมีอนันต์ |  |
| จันทร์แจ่ม (แจ๋ม) | ณัฐริกา ธรรมปรีดานันท์ | ณัฐชา เจกะ |  |
| พันตำรวจตรีเชลียง พูนประสิทธิ์ | สันติสุข พรหมศิริ | นภัสรัญชน์ มิตรธีรโรจน์ |  |
| เด็กชายชนายุส | ด.ช. อเล็กซานเดอร์ เรนเดลล์ | ด.ช. พรเดช ประวังสุข |  |
| เด็กชายบดินทร์ | ด.ช. นิรุจน์ สิงหพิบูลย์ | ด.ช. วรเมธ สุเมธวัน |  |
| ชาญชัย ว่องไวตระกูล | ตระการ พันธุมเลิศรุจี | ชลัฏ ณ สงขลา |  |
| วิภา (แม่ของเด็กชายชนายุส) | ปริษา ปานะนนท์ | สฤญรัตน์ โทมัส |  |
| เฮียตง (เจ้าพ่อเยาวราช) | เศรษฐา ศิระฉายา | จิราวัฒน์ วชิรศรัณย์ภัทร |  |
| เล็กขาว | เมธี อมรวุฒิกุล | เบนจามิน โจเซฟ วาร์นี |  |
| มิ่ง แม่นมาก | วรเชษฐ์ นิ่มสุวรรณ | ทศพล หมายสุข |  |
| จ่าสมาน ภู่เกาะ | วัชรเกียรติ บุญภักดี | สุพจน์ พงษ์พรรณเจริญ |  |
| โกเต่ง (เจ้าพ่อโคราชและเจ้าของโรงสีข้าว) | จีระศักดิ์ ปิ่นสุวรรณ |  |  |
| ศรีจันทร์ (แม่ของจันทร์แจ่ม) | วิยะดา อุมารินทร์ | สฤญรัตน์ โทมัส |  |
| เพ็ญศรี (แม่ของวิภา) | พิราวรรณ ประสพศาสตร์ |  |  |
| ป้าเจียก (แม่ค้าขายอาหารตามสั่ง) | มาเรีย เกตุเลขา |  |  |
| เส็ง (ลูกน้องมือขวาเฮียตง) | จักรพรรณ นรินทระ |  |  |
| ลุงบุญมา (หัวหน้าคนงานในไร่ข้าวโพด) | จิตติน ดิษยนิยม |  |  |
| สิงห์ (เจ้าของไร่ข้าวโพดสินธร) | เป้า ปรปักษ์ |  |  |
| งุ่น (เพื่อนบ้านศรีจันทร์) | มารยาท ถายะเดช |  |  |
| ลุงแหลม (ลุงของราเชนทร์) | สอาด เปี่ยมพงษ์สานต์ | วัชรชัย สุนทรศิริ |  |
| หมวย (น้องสาวคนเล็กของราเชนทร์และเล็กขาว) |  | ชญาภา ไตรสารศรี |  |
| ลูกน้องโกเต่ง | คำไหล เมืองอุบล |  |  |
| ลูกน้องโกเต่ง | หนุงหนิง สิงหราช |  |  |
| ลูกน้องโกเต่ง | อัมพร ปานกระโทก |  |  |
นักแสดงรับเชิญ
| เฉลิมเกียรติ (พ่อของเด็กชายชนายุส) | วิวัฒน์ ผสมทรัพย์ | ปิยะ ประวังสุข |  |
| ครู | จรรยา ธนาสว่างกุล |  |  |
| เมย์ | ด.ญ.ลักษมี ทรัพย์ปรุง |  |  |
| จ่า | เอก อินทรีย์ |  |  |
| หัวหน้าคุมงานก่อสร้าง | วีระวิทย์ เหล่าสันติพลวุฒิ |  |  |
| ทนายความฝ่ายเพ็ญศรี | ธนภัทร สีงามรัตน์ |  |  |
| () |  | พันเอก วันชนะ สวัสดี |  |
| () |  | นาวาอากาศเอก จงเจต วัชรานันท์ |  |
| () |  | อมตา ปิยะวานิชย์ |  |
เพลงประกอบละคร

พ.ศ. 2541
เพลง แค่หัวใจ - ขับร้องโดย จักรธร ขจรไชยกุล
พ.ศ. 2559
เพลง ฉันจะรักเธอจนวันสุดท้าย - ขับร้องโดย พีระ เทศวิศาล
เพลง ไม่ถอย - ขับร้องโดย จักรกฤช วานิชอิสสระ
แหล่งข้อมูลอื่น

เรื่องย่อละคร หัวใจและไกปืน : daradaily.com
#หัวใจและไกปืน : twitter.com
: instagram.com
หัวใจและไกปืน (2016) ที่สยามโซน
ลำดับรายการโทรทัศน์

| ช่อง 7: ละครวันจันทร์ - วันอังคาร เวลา 20> 20 - 22.20 น. |
| --- | --- | --- |
| ก่อนหน้า | หัวใจและไกปืน | ถัดไป |
| นางบาป (พ.ศ. 2541) | หัวใจและไกปืน | เพลงพราย (พ.ศ. 2541) |
| ช่องโมโน 29: ละครวันจันทร์ - วันอังคาร เวลา 20> 30 - 21.30 น. |
| --- | --- | --- |
| ก่อนหน้า | หัวใจและไกปืน | ถัดไป |
| GUARDIAN หักเหลี่ยมมัจจุราช (พ.ศ. 2559) | หัวใจและไกปืน |  |
ห้องนั่งเล่น

ห้องรับแขกตะวันตก
ห้องนั่งเล่น (อังกฤษ: Living room) หรือ ห้องรับแขก เป็นห้องที่เป็นจุดศูนย์กลางของบ้านในแง่ของการใช้งานต่าง ๆ  ห้องรับแขกนั้นจะประกอบไปด้วยโซฟา เก้าอี้ โทรทัศน์ ชั้นวางหนังสือ เตาผิง หรือเฟอร์นิเจอร์อื่น ๆ
ความเป็นมาของชื่อ

Living room คำคำนี้ได้มาจากคำว่า Parlour ที่แปลว่าห้องนั่งเล่น โดยย้อนกลับไปเมื่อศตวรรษที่ 19 โดยเป็นห้องที่ไว้สำหรับไว้ทุกข์ของคนที่เสียชีวิต โดยให้ความหมายตรงตัวว่า ห้องไว้ทุกข์ (Mourning room)[ต้องการอ้างอิง]
ห้องเย็นโชติวัฒน์หาดใหญ่

| --- | --- |
ประเภท: ธุรกิจการเกษตร
อุตสาหกรรม: เกษตรและอุตสาหกรรมอาหาร
รูปแบบ: บริษัทมหาชน SET:CHOTI
ก่อตั้ง: พ.ศ. 2521
สำนักงานใหญ่: 4/2 หมู่ 3 ถนนสายเอเชีย 43 ตำบลนาหม่อม อำเภอนาหม่อม จังหวัดสงขลา 
เว็บไซต์: http://www.kst-hatyai.com
บริษัท ห้องเย็นโชติวัฒน์หาดใหญ่ จำกัด (มหาชน) (อังกฤษ: KIANG HUAT SEA GULL TRADING FROZEN FOOD PUBLIC CO., LTD. ชื่อย่อ:CHOTI) เริ่มก่อตั้งเมื่อปี 2521 ที่อำเภอหาดใหญ่ จังหวัดสงขลา เพื่อประกอบกิจการห้องเย็นและผลิตอาหารทะเลแช่แข็งเพื่อการส่งออก โดยบริษัทเป็นผู้ผลิตและส่งออกกุ้งแช่แข็งไปยังตลาดต่าง ๆ ทั่วโลกเช่น ญี่ปุ่น ยุโรป และสหรัฐอเมริกา ภายใต้เครื่องหมายการค้าของบริษัทเอง เช่น SEA CHAMPION, SEA KING, SEA QUEEN, SEA FLOWER และ SEA STAR นอกจากนี้บริษัทยังมีบริษัทย่อย อีกแห่งคือ บริษัท เทพพิทักษ์ซีฟูดส์ จำกัด ดำเนินธุรกิจผลิตปลาหมึก
ห้องรับประทานอาหาร

ตัวอย่างของห้องรับประทานอาหารในอดีต ณ เยอรมนี
ห้องรับประทานอาหาร (อังกฤษ: dining room) หรือ ห้องกินข้าว เป็นห้องซึ่งใช้สำหรับการรับประทานอาหาร ในยุคปัจจุบัน ส่วนมากมักก่อตั้งอยู่ติดกับห้องครัวเพื่อให้เป็นการสะดวกแก่การเซิร์ฟอาหาร ในอดีต ห้องรับประทานอาหารมักประกอบด้วยโต๊ะรับประทานอาหารและเก้าอี้รับประทานอาหาร โต๊ะดังกล่าวโดยทั่วไปมักอยู่ในรูปแบบสี่เหลี่ยมผืนผ้า ส่วนเก้าอี้ดังกล่าวจะมีสองตัวที่มีที่เท้าแขนวางอยู่หัวกับท้ายโต๊ะ และเก้าอี้ตัวอื่น ๆ จะเป็นเก้าอี้ที่ไร้ที่เท้าแขนซึ่งจะวางอยู่ทางด้านข้างของโต๊ะ
ดูเพิ่ม

โรงอาหาร
| ด ค กห้องภายในบ้าน |
| --- | --- |
ห้องเก็บของ • ห้องเก็บเสบียง • ห้องครัว • ห้องคอมพิวเตอร์ • ห้องคาราโอเกะ • ห้องใต้ดิน • ห้องใต้หลังคา • ห้องนอน • ห้องนั่งเล่น • ห้องน้ำ • ห้องพระ • ห้องพักผ่อน • ห้องรับแขก • ห้องรับประทานอาหาร • ห้องละหมาด • ห้องส้วม • ห้องหนังสือ • ห้องอบซาวน่า • ห้องออกกำลังกาย
ห้องนอน

ห้องบรรทมแห่งพระราชวัง ณ มิวนิก บาวาเรีย
ห้องนอน (อังกฤษ: bedroom) เป็นห้องส่วนตัวที่ซึ่งคนโดยมากใช้นอนในยามกลางคืน หรือใช้พักผ่อนในยามกลางวัน มนุษย์ใช้เวลานอนประมาณ 1 ส่วน 3 ของชีวิต และส่วนมากเมื่อมนุษย์จะนอน จะเลือกห้องนอนเป็นที่นอน ห้องนอนจะต้องมีเตียงนอนจึงจะถือว่าเป็นห้องนอนได้ ห้องนอนมีหลากหลายรูปแบบ โดยมีตั้งแต่แบบเรียบง่ายจนถึงแบบหรูหรา สิ่งของอื่นซึ่งมักอยู่ในห้องนอนได้แก่ ตู้เสื้อผ้า โต๊ะข้างเตียง โต๊ะเครื่องแป้ง เป็นต้น ปัจจุบัน ในประเทศซึ่งมีความพัฒนาสูง ในบ้านที่มีห้องนอนหลายห้องนั้น ห้องนอนมักจะเชื่อมติดกับห้องน้ำด้วย การที่มีห้องนอนเชื่อมติดกับห้องน้ำนั้น มิได้เริ่มขึ้นก่อนหน้าช่วงกลางถึงช่วงปลายของศตวรรษที่ 20
ประวัติ > เครื่องเรือน

เครื่องเรือนและสิ่งของอื่น ๆ ในห้องนอนมีความแตกต่างกันมาก โดยขึ้นอยู่กับความชอบและประเพณีตามสถานที่ อาทิ ห้องนอนใหญ่ (ห้องนอนมาสเตอร์) อาจมีเตียงนอนซึ่งมีขนาดที่แตกต่างกัน (ดับเบิล คิง หรือ ควีน) มีตู้เสื้อผ้าอย่างน้อยหนึ่งตู้ ตู้ที่มีลิ้นชักใส่เสื้อผ้า (เดรสเซอร์) อย่างน้อยหนึ่งตู้ โต๊ะข้างเตียงอย่างน้อยหนึ่งตัว และ พรมบนพื้น ตู้เสื้อผ้าแบบสร้างติดกับผนัง (แบบบิลต์อิน) มักไม่นิยมในยุโรปเท่ากับในอเมริกาเหนือ ฉะนั้น ตู้เสื้อผ้าที่เคลื่อนที่ได้มักเป็นที่นิยมกว่าในยุโรป
ห้องนอนมักบ่งบอกถึงนิสัยของเจ้าของห้อง พร้อมทั้งถึงชนชั้นในสังคมด้วย ซึ่งทำให้การจัดห้องนอนในแต่ละห้องไม่เหมือนกัน แต่อย่างไรก็ตาม ยังมีสิ่งของบางอย่างที่ห้องนอนส่วนมากมีเหมือนกัน ฟูกส่วนใหญ่มักยกระดับขึ้น โดยไม่วางบนพื้น ในศตวรรษที่ 14 มีฟูกในหลากหลายรูปแบบ คนจากชนชั้นต่ำมักใช้ฟูกยัดฟาง ในศตวรรษที่ 16 ฟูกยัดขนนกเริ่มเป็นที่นิยมชมชอบสำหรับผู้ที่มั่งมี ถ้าบุคคลธรรมดามีเงินซื้อฟูกสำหรับห้องนอนภายในระยะเวลา 7 ปี หลังจากที่แต่งงานแล้วจะถือว่าเป็นผู้ที่มีสถานะที่ดี ในศตวรรษที่ 18 ฝ้ายกับขนแกะเริ่มเป็นที่นิยมมากขึ้น ฟูกที่ทำจากขดสปริงมิได้เริ่มขึ้นก่อนปี พ.ศ. 2414 ฟูกที่นิยมและมีคนซื้อมากที่สุดคือฟูกอินเนอร์สปริง ฟูกมีทั้งแบบที่นิ่มจนถึงแบบแข็ง ห้องนอนอาจมีเตียงสองชั้นถ้ามีคนมากกว่าหนึ่งคนนอนร่วมห้องกัน
หินตาเสือ

| หินตาเสือ |
| --- | --- |

การจำแนก
ประเภท: แร่
สูตรเคมี: ซิลิกา (ซิลิกอนไดออกไซด์, SiO2)
คุณสมบัติ
ค่าความแข็ง: 5.5 - 6
ความวาว: เหมือนไหม
ความถ่วงจำเพาะ: 2.64 – 2.71
หินตาเสือ หรือ คดไม้สัก (อังกฤษ: Tiger's Eyes) เป็นหินแร่ธรรมชาติ ซึ่งจัดว่าเป็นหินตระกูลควอตซ์ โดยทั่วไปจะมีสีเหลือง แดงและน้ำตาล เนื่องจากว่าหินชนิดนี้มีความแวววาวคล้ายกับตาเสือ จึงถูกเรียกว่า หินตาเสือ
แหล่งที่พบ

สามารถพบในประเทศแอฟริกาใต้ ออสเตรเลีย สหรัฐอเมริกา แคนาดา บราซิล นามิเบีย อินเดีย และพม่า
ความเชื่อ

ในอดีตเชื่อว่าหินชนิดนี้ จะช่วยป้องกันอันตรายจากคุณไสย-สิ่งลี้ลับ
ประโยชน์

ปัจจุบันนิยมนำมาทำเป็นเครื่องประดับสวมใส่
แหล่งข้อมูล

วิกิมีเดียคอมมอนส์มีสื่อเกี่ยวกับ หินตาเสือ
หาดทิพย์

ระวังสับสนกับ เอชทีซี
| --- | --- |

ประเภท: บริษัทมหาชน
การซื้อขาย: SET:HTC
อุตสาหกรรม: เกษตรและอุตสาหกรรมอาหาร
รูปแบบ: อาหารและเครื่องดื่ม
ก่อนหน้า: บจก.นครทิพย์ (พ.ศ. 2512; 55 ปีที่แล้ว (2512))
ก่อตั้ง: บจก.หาดทิพย์ (พ.ศ. 2521; 46 ปีที่แล้ว (2521))  บมจ.หาดทิพย์ (16 มิถุนายน พ.ศ. 2537; 30 ปีก่อน (2537-06-16))
ผู้ก่อตั้ง: พล.ต.อ. หลวงชาติตระการโกศล ในนาม บจก.นครทิพย์ ร.ต. ไพโรจน์ รัตตกุล ในนาม บจก.หาดทิพย์
สำนักงานใหญ่: 36/6 ซอยรามคำแหง 21 แยก 5 ถนนรามคำแหง แขวงพลับพลา เขตวังทองหลาง กรุงเทพมหานคร 10310
พื้นที่ให้บริการ: 14 จังหวัด ภาคใต้ของไทย
บุคลากรหลัก: พลเอก จรัล กุลละวณิชย์ (ประธานกรรมการและกรรมการอิสระ) พลตรี พัชร รัตตกุล (ประธานเจ้าหน้าที่บริหาร)
เว็บไซต์: www.haadthip.com
บริษัท หาดทิพย์ จำกัด (มหาชน) (อังกฤษ: Haad Thip Public Company Limited; SET:HTC) เป็นบริษัทที่ดำเนินธุรกิจผลิตและจำหน่ายน้ำอัดลม ในชื่อของ โคคา-โคล่า โดยได้รับลิขสิทธิ์มาจาก โคคา-โคลา คัมปะนี (ประเทศสหรัฐอเมริกา) และผลิตภัณฑ์อื่นๆ ที่เกี่ยวข้อง ในพื้นที่ 14 จังหวัดภาคใต้ของไทย บริษัทฯ ได้จดทะเบียนเป็นบริษัทมหาชน เมื่อวันที่ 16 มิถุนายน พ.ศ. 2537 ทะเบียนเลขที่ บมจ.467
ประวัติ

พลตำรวจเอก หลวงชาติตระการโกศล ได้รับลิขสิทธิ์ การผลิตและจัดจำหน่ายน้ำอัดลม ในชื่อของ โคคา-โคล่า เมื่อปี 2512 ในนาม บริษัท นครทิพย์ จำกัด โดยในระยะแรกได้เริ่มต้นจัดจำหน่ายใน 3 จังหวัด คือ จังหวัดสงขลา จังหวัดสตูล และ จังหวัดยะลา ซึ่งโรงงานแห่งแรกของตั้งอยู่ใน อำเภอหาดใหญ่ จังหวัดสงขลา แต่กิจการในระยะแรก ต้องประสบกับภาวะต่างๆ ที่ไม่เอื้ออำนวยในการดำเนินธุรกิจ โดยเฉพาะในด้านภาวะเศรษฐกิจ ทำให้การดำเนินกิจการไม่ประสบความสำเร็จเท่าที่ควร
ต่อมาในปี 2517 บริษัท ไทยธนา จำกัด ของ ร้อยตรี ไพโรจน์ รัตตกุล ได้เข้ามาบริหาร และมีการเพิ่มทุน พร้อมทั้งทูลเชิญ พระวรวงศ์เธอ พระองค์เจ้าสุทธสิริโสภา เป็นองค์ประธานกรรมการ ซึ่งทรงดำรงตำแหน่งนี้ ตราบจนสิ้นพระชนม์ และได้มีการเปลี่ยนแปลงประธานกรรมการบริหารของบริษัทเป็น พลเอก จรัล กุลละวณิชย์ เป็นประธานบริษัทตั้งแต่วันที่ 25 พฤษภาคม 2541 เป็นต้นมาจนถึงปัจจุบัน
ต่อมาในวันที่ 3 ตุลาคม 2521 บจก.นครทิพย์ และ บจก.ไทยธนา ได้ตกลงร่วมกันจัดตั้งบริษัทขึ้นใหม่เป็น บริษัท หาดทิพย์ จำกัด พร้อมกับได้สิทธิ์เป็นผู้ผลิตและจัดจำหน่าย น้ำอัดลม ในชื่อของ โคคา-โคล่า เพิ่มเติมอีก 11 จังหวัด (ทำให้ บริษัทฯ ได้เป็นผู้ผลิตและจัดจำหน่ายผลิตภัณฑ์ โคคา-โคล่า ในพื้นที่ภาคใต้ทั้งหมดของประเทศไทย) ได้เริ่มเปิดการซื้อขายในตลาดหลักทรัพย์ เมื่อวันที่ 22 ธันวาคม 2531 และได้แปรสภาพเป็น บริษัทมหาชน เมื่อวันที่ 16 มิถุนายน 2537